121. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ Αριθ. 37570 της 11/26 Μαΐου 1976 (ΦΕΚ Β΄ 701) Περί τροποποιήσεως των περί εισαγωγών ισχυουσών διατάξεων. ΄Εχοντες υπ’ όψει: 1.Τας διατάξεις: α)Του Ν.Δ. 480/1947 «περί συστάσεως Διοικήσεως Εξωτερικού Εμπορίου». β)Του Ν.Δ./τος 4551/1966 «περί καταργήσεως της παρά τω Υπουργείω Εμπορίου Διοικήσεως Εξωτερικού Εμπορίου». γ)Της υπ’ αριθ. 90500/1972 αποφάσεως του Υπουργού τέως Εθνικής Οικονομίας «περί κωδικοποιήσεως και συμπληρώσεως των διατάξεων των ρυθμιζουσών τα της εισαγωγής αγαθών εξ αλλοδαπής, επί διακανονισμώ της αξίας των δια Κρατικού Συνταλλάγματος». δ)Του Ν.Δ/τος 175/1973 «περί Υπουργικού Συμβουλίου και Υπουργείων». ε)Της υπ’ αριθ. 61920/8081/75 ημετέρας αποφάσεως «περί προσαρμογής των δασμολογικών κλάσεων των εν ισχύι εισαγωγικών πινάκων προς τας τοιαύτας του Νέου Τελωνειακού Δασμολογίου Εισαγωγής και περί συμπληρώσεως και τροποποιήσεως του εισαγωγικού καθεστώτος ενίων ειδών». στ)Της υπ’ αριθ. 24240/2984/75 αποφάσεως ημών «περί εισαγωγής μεταχειρισμένων επιβατηγών αυτοκινήτων δια Κρατικού συναλλάγματος ως και τοιούτων καινουργών Δημοσίας χρήσεως». ζ)Της υπ’ αριθ. Δ.3869/585/76 αποφάσεως του Υπουργού Μεταφορών και Επικοινωνιών «περί θέσεως εις κυκλοφορίαν μεταχειρισμένων επιβατηγών αυτοκινήτων ως τοιούτων Δημοσίας χρήσεως εις αντικατάστασιν ετέρων ομοίων». 2.Την εισήγησιν του Υπουργού Εμπορίου, αποφασίζομεν: Ορίζομεν ότι από της εκδόσεως της παρούσης επιτρέπεται: 1.Η εισαγωγή των μεταχειρισμένων επιβατηγών αυτοκινήτων των προοριζομένων να ταξινομηθώσιν ως τοιαύτα Δημοσίας χρήσεως (ταξί) -εις αντικατάστασιν πεπαλαιωμένων ομοίων, νομίμως κυκλοφορούντων- υπό τους όρους ότι: α)Θα είναι κατασκευής της τελευταίας πενταετίας της προηγουμένης του έτους τελωνισμού των εν Ελλάδι και η ταξινόμησίς των θα πραγματοποιείται εντός του έτους του εκτελωνισμού των και β)Θα είναι ισχύος μέχρι και δώδεκα (12) φορολογησίμων ίππων. 2.α)Η οδική, δι’ ιδίων μέσων, μεταφορά των ως άνω αυτοκινήτων υπό τον όρον ότι υπό του ενδιαφερομένου εισαγωγέως θα κατατίθεται παρά τη μεσολαβούση Τραπέζη προσωπική εγγύησις καλύπτουσα το 25% της αξίας FOB του εισαχθησομένου οχήματος, δια την εντός εξήκοντα (60) ημερών κόμισιν τούτου εις Ελληνικόν έδαφος από της ημερομηνίας εκτελέσεως του σχετικού προεμβάσματος ή της πιστώσεως. β)Ο διακανονισμός της αξίας των ούτω κομιζομένων, εν Ελλάδι, αυτοκινήτων θα ενεργήται επί τη προσκομίσει της αδείας κυκλοφορίας, ή της αδείας διελεύσεως εκ των συνόρων, ή της αδείας ελευθέρας χρήσεως ή ετέρου στοιχείου απαραιτήτου δια τον τελωνισμόν του αυτοκινήτου, εφ’ ων θα καταχωρήται πράξις βεβαιώσεως της Τελωνειακής Αρχής περί της διόδου των εκ των Ελληνικών συνόρων, εντός της ως άνω καθοριζομένης προθεσμίας. γ)Εξουσιοδοτείται, η Επιτροπή της υπ’ άριθ. 447Α/1955 αποφάσεως της Εκτελεστικής Επιτροπής της τέως Διοικήσεως Εξωτερικού Εμπορίου, όπως εις δεδικαιολογημένας κατά την κρίσιν της περιπτώσεις, επί αιτήσεων υποβαλλομένων αυτή εμπροθέσμως, χορηγή εγκρίσεις παρατάσεως της ως άνω καθοριζομένης προθεσμίας κομίσεως. 3.Η εισαγωγή των μεταχειρισμένων επιβατηγών αυτοκινήτων δι’ ιδιωτικήν χρήσιν υπό τους όρους ότι: α)Ταύτα θα είναι κυκλοφορίας της τελευταίας διετίας της προηγουμένης του έτους τελωνισμού των και (Αντί για τις σελ.208,877(ια)-208,880(α) Σελ. 208,879(β) Τεύχος-Σελ. Γενικά περί κυκλοφορίας αυτοκινήτων 21.Ε.α.120-121 β)Θα πληρούν τους βασικούς όρους ασφαλούς κυκλοφορίας ήτοι ενδεχομένη σύγκρουσις ην ταύτα υπέστησαν να μη συνεπάγεται βλάβην του φορέως του οχήματος (πλαισίου αξόνων και συστήματος διευθύνσεως). Εγκρίσεις χορηγηθείσαι ήδη δέον όπως εκτελεσθώσι κατά τας, υπό το προγενέστερον καθεστώς, εισαγωγικάς διατάξεις, εφ’ όσον η κόμισις των αυτοκινήτων θέλει πραγματοποιηθή εντός της ισχύος των εγκρίσεων τούτων. Η υπ’ άριθ. 24240/75 ημετέρα απόφασις ως και πάσα ετέρα διάταξις αντικειμένη εις την παρούσαν καταργείται. Η παρούσα, ης η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. 